ศักดิ์สยาม อ้ำอึ้งค้ำกู้บินไทย 5 หมื่นล้าน
ให้ไปทำแผนใหม่สู้โควิด-19 มาเสนอ ไทยแอร์เอเชีย เปิดสมัครใจลางานนายศักดิ์สยาม ชิดชอบ รมว.คมนาคม เปิดเผยว่า วานนี้ (5 มี.ค.) ทางฝ่ายบริหารบริษัท การบินไทย จำกัด (มหาชน) พร้อมด้วยผู้บริหารของสายการบินไทยสมายล์แอร์เวย์ส ได้เข้ามาเสนอแผนขอความช่วยเหลือในภาพรวม รวมถึงแผน เสริมสภาพคล่องให้กับการบินไทย โดยขอให้รัฐบาลค้ำประกันเงินกู้ 50000 ล้านบาท เนื่องจากการดำเนินงานในช่วงที่ผ่านมาธุรกิจสายการบินมีการแข่งขันสูง ประกอบกับได้รับผลกระทบจากไวรัสโควิด-19อย่างไรก็ตาม จากรายงานเบื้องต้นพบว่า แผนที่จะเสนอดังกล่าวยังไม่มีความชัดเจนในรายละเอียดของแผนที่จะดำเนินการให้เป็นรูปธรรม ดังนั้น จึงให้การบินไทยกลับไปจัดทำรายละเอียดของแผนให้กลับมาเสนอใหม่ภายใน 1 สัปดาห์ โดย ให้การบินไทยร่วมประชุมหารือกับ นายพีระพล ถาวรสุภเจริญ รองปลัดกระทรวงคมนาคม และนายชยธรรม์ พรหมศร ผู้อำนวยการสำนักงานนโยบายและแผนการขนส่งและจราจร (สนข.) ในการรวบรวมข้อมูลถึงปัญหาและแนวทางการพิจารณา แก้ไขทั้งหมดขณะที่แผนดำเนินการเสริมสภาพคล่องนั้น การบินไทยจะต้องทำรายละเอียดแผนให้มีความชัดเจน ทั้งรายได้ รายจ่าย แผนการปรับลดค่าใช้จ่าย ผลกระทบที่เกิดขึ้น จำนวนเงินที่ขอความช่วยเหลือว่าจะไปใช้อย่างไรบ้างให้มีความชัดเจน รวมถึงแผนการสร้างรายได้ เพราะปัจจุบันการบินไทย มีรายได้น้อยกว่าประมาณการ มีค่าใช้จ่ายต่อเดือนกว่า 13000 ล้านบาท ขณะที่มีการลดเที่ยวบินลงแต่ค่าใช้จ่ายยังคงที่ อย่างไรก็ตาม สภาพคล่อง การบินไทยยังสามารถดำเนินการต่อได้อีกหลายเดือน แต่จากตัวเลขพบว่าในช่วงปลายปีอาจจะติดลบ เป็นต้นแผนที่จะขอความช่วยเหลือการบินไทยจะต้องทำให้มีความชัดเจนว่า หากช่วยแล้วจะฟื้นฟู ได้อย่างไร เพราะหากข้อมูลไม่ชัดเจน หากกระทรวง เสนอแผนไปยังสำนักงานคณะกรรมการนโยบายรัฐวิสาหกิจ (คนร.) ก็คงไม่ผ่านการพิจารณาแน่นอน ส่วนมาตรการผลกระทบจากโควิด-19 ก็ต้องแยกออกมาให้ชัดเจนถึงแนวทางการช่วยเหลือผู้สื่อข่าวรายงานว่า สายการบินไทยแอร์เอเชียได้ปรับตัวสู้ผลกระทบจากการระบาดของโควิด-19 ประกาศไม่มีการปรับลดพนักงาน แต่จำเป็นต้องลดค่าตอบแทนผู้บริหารระดับสูงทุกคน ตั้งแต่ระดับผู้อำนวยการฝ่ายขึ้นไป รวมทั้งขอความร่วมมือจากนักบิน วิศวกรซ่อมบำรุงอากาศยาน และพนักงานระดับผู้จัดการขึ้นไปสมัครใจใช้สิทธิ์ลางานอย่างน้อย 2-5 วันต่อเดือน โดยไม่รับค่าตอบแทน ซึ่งมีผลระยะสั้นตั้งแต่ มี.ค.-ก.ย.63 เพื่อลดต้นทุนของบริษัท.
ฝ่ายบริหารบริษัท การบินไทย จำกัด (มหาชน) พร้อมด้วยผู้บริหารของสายการบินไทยสมายล์แอร์เวย์ส ได้เข้ามาเสนอแผนขอความช่วยเหลือในภาพรวม รวมถึงแผน เสริมสภาพคล่อง
การบินไทย,ไทยสมายล์แอร์เวย์ส,ศักดิ์สยาม ชิดชอบ,รัฐมนตรีว่าการกระทรวงคมนาคม,ฟื้นฟูการบินไทย,ไทยแอร์เอเชีย,ข่าววันนี้